Publication: Magyar Közlöny
Issue: MK-2002-5 (Year: 2002, Number: 5)
Era: 1990-2004
Section: „1. számú melléklet a 9/1998. (II. 20.) BM rendelethez
Paragraph Index: 91

1. A HVI vezetõje a választás elsõ fordulóján választójoggal rendelkezõk névjegyzékét a személyiadat- és lakcímnyilvántartás, valamint a választójoggal nem rendelkezõ nagykorú polgárok nyilvántartása adatainak felhasználásával 3 példányban, a második fordulóra választójogosulttá válók pótnévjegyzékét ezzel egy idõben, 2 példányban készíti vagy készítteti el. A névjegyzék elsõ (a választás elsõ fordulójára szóló) és második (a választás második fordulójára szóló) példánya, valamint a pótnévjegyzék elsõ (a választás második fordulójára szóló) példánya nem tartalmazza a választópolgárok személyi azonosítóját. A névjegyzék harmadik és a pótnévjegyzék második példánya a választópolgárok személyi azonosítóját is tartalmazza. Az esetleges további munkapéldány(ok) saját költség terhére rendelhetõ(k), készíthetõ(k). A közszemlére tételre a névjegyzék és a pótnévjegyzék elsõ példánya szolgál. (A közszemlére tett névjegyzékpéldányról másolatot kell készíteni, amelyet nem kell továbbvezetni, hanem meg kell õrizni a Ve. 45. § (2) bekezdése szerinti esetleges adatszolgáltatási igények kielégítésére.) A szavazókörökbe a választás elsõ fordulójának napján a névjegyzék elsõ, második fordulójának napján a második példánya kerül.

Source: https://magyarkozlony.hu/hivatalos-lapok/1b3775be12e51a5c8281e9628d8c01ea4945a232/dokumentumok/c552486475e2b338850dbc80dde8cbd1c18d58b1/letoltes